Θέμα: Modern Greek Language (Secondary School)
Ερώτηση: «Και τα παιδιά ήταν στην καραντίνα». Κατά τη διάρκεια της πρόσφατης καραντίνας, πολλοί γονείς χρειάστηκε να δουλέψουν από το σπίτι μαζί με τα παιδιά τους που έμειναν και αυτά στο σπίτι, καθώς τα σχολεία έμειναν κλειστά. Το διάστημα αυτό, αρκετοί γονείς αναγκάστηκαν να αφήσουν τα παιδιά τους να περνούν περισσότερο χρόνο μπροστά στην οθόνη του κινητού, του υπολογιστή ή της τηλεόρασης. Σήμερα, η διαχείριση του χρόνου μπροστά στην οθόνη είναι πιο δύσκολη από ποτέ. Ακολουθούν βασικές συμβουλές προς τους γονείς. 1. Αποκτήστε ενεργό ρόλο. Δώστε προσοχή στο τι παρακολουθούν και κάνουν τα παιδιά σας, όταν χρησιμοποιούν τις ηλεκτρονικές συσκευές, και ελέγξτε τις αντιδράσεις τους κατά τη διάρκεια, αλλά και όταν κλείσουν την οθόνη. Εάν, λοιπόν, τα δείτε να κλαίνε ή εάν δείχνουν θυμωμένα μετά από ένα διαδικτυακό παιχνίδι, τότε αφιερώστε λίγο χρόνο για να μάθετε το γιατί. 2. Βάζετε νέα κάθε φορά όρια. Περιορίστε τον χρόνο που περνούν τα παιδιά σας στο διαδίκτυο και τα ηλεκτρονικά παιχνίδια και αποκλείστε ιστοσελίδες με ακατάλληλο περιεχόμενο. 3. Εκπαιδεύστε τα στην ασφάλεια στο διαδίκτυο. Είναι πολύ βασικό να συζητήσετε μαζί με τα παιδιά σας για τις διαφορές του διαδικτύου από την πραγματική ζωή. Όπως για παράδειγμα ότι κάποιος που χρησιμοποιεί μια φωτογραφία ενός μικρού παιδιού στο προφίλ του, μπορεί να είναι ενήλικας. 4. Κρατήστε τις ισορροπίες. Είναι βασικό να απομακρυνθείτε από την οθόνη, τόσο για το καλό των παιδιών όσο και για το δικό σας. Η συμμετοχή των παιδιών στην προετοιμασία των γευμάτων ή στην αγορά των τροφίμων μέσω διαδικτύου και το διάβασμα ενός βιβλίου είναι μερικοί καλοί τρόποι, για να σπάσετε τη ρουτίνα. Ανακτήθηκε 27/12/2020 από https://www.techpress.gr/index.php/archives/149408. Με βάση το παραπάνω κείμενο, στην εποχή μας
Επιλογές:
η οργάνωση του χρόνου στο διαδίκτυο για γονείς και παιδιά είναι μια απαιτητική διαδικασία
η σωστή οργάνωση του χρόνου είναι χάρη στο διαδίκτυο εξαιρετικά εύκολη
η ρύθμιση του διαδικτυακού χρόνου για γονείς και παιδιά είναι υπόθεση της πολιτείας
Σωστή απάντηση (αριθμός επιλογής, από 0): 0